זכויות להט"ב בגרנזי

זכויותיהם של לסביות, הומואים, ביסקסואלים, טרנסג'נדרים (להט"ב) בשטח החסות של הכתר הבריטי, גרנזי מוגדרות מהמתקדמות ביותר בעולם. פעילות הומוסקסואלית עבור גברים ונשים כאחד חוקית בשטחי האי מאז 1983 בעוד גיל ההסכמה בין זוגות הומוסקסואלים והטרוסקסואלים הושווה ל-16 שנים ב-5 בנובמבר 2012. נישואים חד מיניים חוקיים מאז ה-2 במאי 2017 בגרנזי, מאז ה-14 ביוני 2018 במחוז אולדרני ובסרק ב-11 במרץ 2020. גרנזי הוא החלק היחיד של האי הבריטי שמעולם לא חוקק חקיקה של שותפות אזרחית, אם כי שותפויות אזרחיות שבוצעו בממלכה המאוחדת הוכרו למטרות ירושה. מאז אפריל 2017, זוגות חד מיניים רשאים לאמץ בכלל רחבי האי. אפליה על בסיס נטייה מינית וזהות מגדרית נאסרה מאז 2004. בשנת 1983, פעילות הומוסקסואלית הפכה לחוקית בשטחי גרנזי לאחר העברת אי-הפללה, בעוד גיל ההסכמה לזוגות הומוסקסואלים נקבע ל-21 שנים (בהתאם לממלכה המאוחדת באותה תקופה). בשנת 2000, גיל ההסכמה לזוגות גברים הומוסקסואלים הורד ל-18. ב-2010 הצביעו מדינות גרנזי להשוואת גיל ההסכמה ל-16 שנים עבור זוגות הומוסקסואלים והטרוסקסואלים כאחד, חקיקה שאושרה בשנת 2011 ונכנסה לתוקף ב-5 בנובמבר 2012. גרנזי הכירה בשותפויות אזרחיות שבוצעו בבריטניה ובמערכות יחסים אחרות המיוחסות ככאלה על ידי החוק הבריטי למטרות ירושה ובעניינים אחרים המכבדים אינטרסים ברכוש מאז 2 באפריל 2012. בדצמבר 2015, העביר בית המחוקקים של גרנזי הידוע כ-"מדינות גרנזי" הצעה להכשיר נישואים חד מיניים בהצבעה של 37–7. הצעת החוק נוסחה ואושרה רשמית על ידי המדינות ב-21 בספטמבר 2016, אשר קיבלה הסכמה מלכותית מאוחר יותר באותה שנה ונכנסה לתוקף ב-2 במאי 2017. עם זאת, החוק לא הוחל על אולדרני וסרק. אולדרני הכירה בעבר בנישואים חד מיניים אשר נערכו בחו"ל למטרות מסוימות אשר כללו ירושה. ב-18 באוקטובר 2017, מדינות אלדרני הצביעו 0–9 בעד הכשרתם של נישואים חד מיניים. החוק קיבל הסכמה מלכותית ב-13 בדצמבר 2017, ונכנס לתוקף ב-14 ביוני 2018. בדצמבר 2019 העביר הפרלמנט של סרק הצעת חוק המכשירה נישואים חד מיניים ברחבי האי. ההסכמה המלכותית להצעה ניתנה במרץ 2020 והחוק נכנס לתוקף ב-23 באפריל 2020. בינואר 2022, הכנסייה המתודיסטית של סרק החלה לאפשר הכרה של נישואים חד מיניים בשטחה באופן מיידי עם הצעה שהתקבלה בוועידה שנתית. בשנת 2004 התקבל חוק שיאפשר למדינות גרנזי להעביר פקודות בנושא אפליה, לרבות נטייה מינית וזהות מגדרית. משנת 2005 החיל איסור על אפליה על בסיס זהות מגדרית, כחלק מפקודת אפליה מינית (תעסוקה) (גרנזי), 2005. עם זאת, נכון לשנת 2020, לא הועברה פקודה מקבילה לאיסור ספציפי נגד אפליה על רקע נטייה מינית. הגנות נגד אפליה המכסות נטייה מינית וזהות מגדרית קיימות בהליכי רווחת ילדים בגרנזי ובאלדרני מאז 2008 ובסרק מאז 2016. זוגות לסביות רשאיות לגשת להפריה חוץ-גופית והזרעה מלאכותית בגרנזי מאז 2009. במאי 2015, הודיע ראש הממשלה של גרנזי כי סקירה של חוק האימוץ משנת 1960, שאסר על זוגות לא נשואים לאימוץ משותף, נקבעה ל-24 ביוני 2015. ראש השר הודיע כי הוא מקווה "להרחיב את מלוא זכויות האימוץ לזוגות בשותפויות אזרחיות בחו"ל ולזוגות לא נשואים שחיים יחד זה זמן מה". ב-24 ביוני 2015, מדינות גרנזי הסכימו בהצבעת רוב של 38 מול 2 להביא לשינויים בחוק האימוץ. מאז אפריל 2017, זוגות חד מיניים רשאים לאמץ במשותף בגרנזי. חוק ניהול האוכלוסין 2016, שנכנס לתוקף ב-3 באפריל, מכיל הוראות המאפשרות לזוגות חד-מיניים נשואים, בזוגיות אזרחית או ב-"קשר קיום הדומה לנישואין או שותפות אזרחית" לאמץ. החוק חל רק על האי גרנזי אך עם זאת, בקשות אימוץ מאולדרני וסרק מטופלות בבתי המשפט בגרנזי, שכן אימוץ על ידי זוגות חד-מיניים הוא חוקי בכל מדינות האי. מאז 2007, טרנסג'נדרים רשאים לשנות את מינם באופן חוקי בתעודות הלידה שלהם. עם זאת, חוק גרנזי מאפשר הנפקת תעודת לידה חדשה בלבד, ולא כולל תיקון או הסרת רשומות מתעודות לידה קיימות. גברים הומוסקסואלים וביסקסואלים בגרנזי רשאים לתרום דם לאחר תקופת דחייה של שנה מקיום יחסיהם האחרונים מאז 2011. ביוני 2021, הוצע שאיי התעלה יישמו את "מודל בריטניה על הערכות מבוססות סיכונים" של תרומת דם. עם זאת, טרם נודע מתי המדיניות תיכנס לתוקף. "Liberate" הוא הארגון היחיד באיי התעלה המייצג את חברי קהילת הלהט"ב אשר הוקם בפברואר 2014 במטרה "לכלול, ליידע ולתמוך בקהילת הלהט"ב המקומית", וכן "לתקן את החוקים המפלים בגרנזי". Sexual Offences (Amendment) (Guernsey) Law, 2000, www.guernseylegalresources.gg "Homosexual age of consent lowered" (באנגלית בריטית). 2010-03-25. נבדק ב-2022-02-12. Homosexual Offenses and Human Rights in Guernsey, www.jurist.org (באנגלית אמריקאית) Sexual Offences (Bailiwick of Guernsey) (Amendment) Law, 2011, www.guernseylegalresources.gg Inheritance (Guernsey) Law, 2011, www.guernseylegalresources.gg Inheritance (Guernsey) Law 2011 (Commencement) Ordinance, 2012, www.guernseylegalresources.gg "Same-sex marriage gets Guernsey States approval". BBC News (באנגלית בריטית). 2015-12-10. נבדק ב-2022-02-12. 'Big, gay wedding bells in Guernsey next year', ITV News (באנגלית) Wayback Machine, web.archive.org, ‏2017-04-26 Alderney votes to legalise same-sex marriage, ITV News, ‏2017-10-19 (באנגלית) Wayback Machine, web.archive.org, ‏2018-06-06 Wayback Machine, web.archive.org, ‏2018-06-06 Same-sex marriage legalised in Alderney, ITV News, ‏2018-06-13 (באנגלית) Sark becomes last British Isle to allow same-sex marriage - BBC News, web.archive.org, ‏2019-12-18 Wayback Machine, web.archive.org Sark church says 'I do' to same-sex marriage ceremonies, ITV News, ‏2022-01-06 (באנגלית) Prevention of Discrimination (Enabling Provisions) (Bailiwick of Guernsey) Law, 2004, www.guernseylegalresources.gg Sex Discrimination (Employment) (Guernsey) Ordinance, 2005, www.guernseylegalresources.gg Children (Guernsey and Alderney) Law, 2008, www.guernseylegalresources.gg Children (Sark) Law, 2016, www.guernseylegalresources.gg LGBTQ History, Liberate, ‏2014-05-12 (באנגלית בריטית) 2015 June 24th Billet XI - Guernsey, web.archive.org, ‏2015-09-24 Adoption law changes proposed to make all couples equal, guernseypress.com (באנגלית) "Guernsey law change allows same-sex couples to adopt". BBC News (באנגלית בריטית). 2015-06-24. נבדק ב-2022-02-12. Guernsey follows Jersey in new adoption rules, ITV News (באנגלית) Population Management (Guernsey) Law, 2016, www.guernseylegalresources.gg Legal Resources: Legal Resources Navigation List: Guernsey Law Reports 2007–08 GLR 161, web.archive.org, ‏2010-07-17 "Guernsey to follow relaxation of UK blood donor rules". BBC News (באנגלית בריטית). 2011-09-23. נבדק ב-2022-02-12. Channel Islands to follow UK rules on blood donations from gay men, ITV News, ‏2021-06-29 (באנגלית) Liberate - Guernsey's first LGBTQ Community, Liberate (באנגלית בריטית)